Verejné obstarávanie realizované postupom zadávania zákazky podľa § 58 až 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), výzva v rámci zriadeného dynamického nákupného systému s predmetom „Informačno – komunikačné technológie a príslušný spotrebný materiál“

**SÚŤAŽNÉ PODKLADY k Výzve v rámci zriadeného dynamického nákupného systému (ďalej len „DNS“) č. 16**

Predmet zákazky:

**„****IKT, digitálna technika a ZERO klient technológia pre projekt Keď učenie má zmysel“ Výzva č. 16**

V Banskej Bystrici, december 2020

**A. POKYNY NA VYPRACOVANIE PONUKY A VŠEOBECNÉ INFORMÁCIE**

 **Identifikácia VEREJNÉHO obstarávateľa**

Názov organizácie: Gymnázium Milana Rúfusa

Zastúpený Ing. Dana Paálová, riaditeľka školy

Sídlo organizácie: Ul. J. Kollára 2, 965 01 Žiar nad Hronom

IČO: 00 160 881

Kontaktná osoba: Mgr. Mária Wagnerová

Telefón: +421 904 561 418

E-mail: maria.wagnerova@gymzh.sk

Adresa hlavnej stránky verejného obstarávateľa (URL): www.gymzh.sk

Adresa stránky, kde je možný prístup k dokumentácií VO: https://josephine.proebiz.com/

V prípade tohto verejného obstarávania poskytuje verejnému obstarávateľovi podporné činnosti vo verejnom obstarávaní centrálna obstarávacia organizácia v zmysle § 15 ods. 2 písm. a) ZVO:

Názov:Banskobystrický samosprávny kraj

IČO: 37 828 100

Sídlo: Námestie SNP 23, 974 01 Banská Bystrica

Kontaktná osoba: Monika Debnárová – odborná referentka pre verejné obstarávanie

Telefón: 048/432 51 33; 0949 014 601

E-mail: monika.debnarova@bbsk.sk

1. **Predmet zákazky**
	1. Predmetom zákazky je zabezpečenie dodávky IKT, digitálnej techniky a ZERO klient technológia v rozsahu podľa špecifikácie, ktorá je uvedená v prílohe č. 4a a 4b týchto súťažných podkladov (ďalej aj „SP“) a podľa požiadaviek verejného obstarávateľa. Súčasťou zákazky sú všetky náklady priamo aj nepriamo súvisiace s predmetom zákazky (doprava tovaru na miesto dodania, balné a všetky ostatné súvisiace náklady uchádzača v zmysle týchto SP a ich príloh, najmä prílohy č. 2 SP – Kúpna zmluva.
	2. Predmet zákazky **je rozdelený na dve samostatné časti:**
* Časť predmetu zákazky č. 1 – ZERO klient technológia
* Časť predmetu zákazky č. 2 – IKT a digitálna technika
	1. Verejný obstarávateľ požaduje nové, nepoužívané, nerozbalené a nerepasované zariadenia. V cene predmetu zákazky v rámci časti č. 1 – ZERO klient technológia verejný obstarávateľ požaduje inštaláciu zariadení do odbornej prírodovednej učebne, inštaláciu a pripojenie sieťových zariadení. Jednotlivé stanice musia obsahovať už nainštalovaný softvér. Predávajúci odovzdá verejnému obstarávateľovi/kupujúcemu učebňu pripravenú na používanie a zaškolí zamestnancov verejného obstarávateľa/kupujúceho.
	2. V cene tovaru je zabezpečené dodanie do sídla obstarávateľa. Tovar musí byť zabelený tak, aby zaručoval bezpečný prenos.

* 1. Podrobná špecifikácia predmetu zákazky ako aj množstvá sú uvedené v prílohe č. 4a a 4b – Technická špecifikácia ponúkaného tovaru a cenová kalkulácia, týchto súťažných podkladov.
	2. Predmet zákazky je v celom rozsahu opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové, funkčné a estetické charakteristiky, ktoré sú nevyhnutné na zabezpečenie účelu, na ktoré sú uvedené zariadenia určené. Pri produktoch, príslušenstvách konkrétnej značky uvedených prílohách Výzvy, môže uchádzač predložiť aj ekvivalenty inej značky rovnakej alebo vyššej kvality.
	3. Za estetickú ekvivalenciu sa považuje pohľadová ekvivalencia materiálu/výrobku vrátane farebnosti a textúry, dizajnu/tvaru počas celej doby jeho životnosti. Pohľadová ekvivalencia sa posudzuje z hľadiska finálneho osadenia výrobku na miesto jeho určenia, z pohľadu pozorovateľa a používateľa pri prirodzenom osvetlení ako aj pri umelom osvetlení.
	4. Funkčnú ekvivalentnosť jednotlivých komponentov diela uchádzač preukáže výsledkami certifikovaných meraní a platnými certifikátmi.
	5. **Predpokladaná hodnota zákazky** v zriadenom DNS (tejto výzvy) je **26.035,00 € bez DPH. Predpokladaná hodnota zákazky jednotlivých častí:**
* Časť predmetu zákazky č. 1 – ZERO klient technológia – PHZ je 9.074,00 € bez DPH
* Časť predmetu zákazky č. 2 – IKT a digitálna technika – PHZ je 16.961,00 € bez DPH
	1. Lehota dodania: do **60 dní odo dňa obdržania písomnej objednávky kupujúceho predávajúcim**.
	2. Spoločný slovník obstarávania (CPV):

Hlavný CPV kód: 30200000-1 Počítačové zariadenia a spotrebný materiál

Doplňujúci CPV kód: 30213100-6 Prenosné počítače

30213200-7 Tabletové počítače

30231000-7 Počítačové monitory a konzoly

30232100-5 Tlačiarne a zapisovače

30237200-1 Príslušenstvo počítačov

30211500-6 Centrálne riadiace jednotky (CPU) alebo procesory

30213400-9 Základné jednotky (CPU) pre osobné počítače

1. **Komplexnosť dodávky**
	1. Možnosť predloženia ponúk na jednotlivé časti nie je obmedzená, zaradený záujemca môže predložiť ponuku na jednu časť alebo viacero častí.

## **Typ zmluvy**

* 1. S úspešným uchádzačom bude uzavretá Kúpna zmluva. Verejný obstarávateľ určuje svoje obchodné podmienky realizácie predmetu zákazky v zmluve, ktorá bude uzavretá s úspešným uchádzačom.
	2. Kúpna zmluva tvorí prílohu č. 2 súťažných podkladov. Uchádzač predložením ponuky vyjadruje súhlas so zmluvnými podmienkami, ktoré verejný obstarávateľ uviedol v prílohe č. 2 týchto súťažných podkladov.
	3. Verejný obstarávateľ považuje zmluvné podmienky uvedené v prílohe č. 2 týchto súťažných podkladov za nemenné s výnimkou zmien vo formálnych náležitostiach zmluvy a takých zmien, ktoré by pozíciu verejného obstarávateľa (kupujúceho) oproti úspešnému uchádzačovi (predávajúcemu) zvýhodňovali (išli by v neprospech úspešného uchádzača).
	4. Zmluva nadobúda účinnosť deň nasledujúci po kumulatívnom splnení nasledovných podmienok:
* zverejnení zmluvy na webovom sídle zriaďovateľa kupujúceho (Banskobystrický samosprávny kraj).
* doručení Správy zo štandardnej ex-post kontroly po kompletnom administratívnom schválení procesu verejného obstarávania a pripustení výdavkov vyplývajúcich z budúceho plnenia tejto zmluvy.
	1. Uvedené skutočnosti platia pre obe časti predmetu zákazky. Zmluva je pre obe časti predmetu zákazky rovnaká, pričom názov kúpnej zmluvy sa použije v závislosti od predmetu kúpy (Kúpna zmluva na zabezpečenie dodávky IKT a digitálnej technika v rámci projektu „Keď učenie má zmysel“ / Kúpna zmluva na zabezpečenie dodávky ZERO klient technológie v rámci projektu „Keď učenie má zmysel“).

## **Zdroj finančných prostriedkov**

* 1. Predmet zákazky bude spolufinancovaný zo štrukturálnych a investičných fondov EÚ v rámci Operačného programu Ľudské zdroje v súlade so Zmluvou o poskytnutí nenávratného finančného príspevku č. OPĽZ/17/2020 a z vlastných zdrojov verejného obstarávateľa. Zmluvnú cenu uhradí verejný obstarávateľ úspešnému uchádzačovi bezhotovostným platobným stykom na základe faktúry vystavenej predávajúcim so splatnosťou min. 60 dní.

## **Podmienky predloženia ponuky**

* 1. Zaradený záujemca môže predložiť len jednu ponuku v súlade s ust. § 49 ods. 6 veta prvá ZVO. Zaradený záujemca predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch.
	2. Ponuka je vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.
	3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
	4. V predloženej ponuke prostredníctvom systému JOSEPHINE musia byť pripojené požadované naskenované doklady (doporučený formát je „PDF“) a vyplnenie elektronického formulára, ktorý zodpovedá návrhu na plnenie kritéria uvedeného v súťažných podkladoch.
	5. Ak zaradený záujemca nevypracoval ponuku sám, uvedie v ponuke osobu, ktorej služby alebo podklady pri jej vypracovaní využil. Údaje zaradený záujemca uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
	6. **V prípade, že zaradený záujemca predloží listinnú ponuku, verejný obstarávateľ na ňu nebude prihliadať.**
	7. Ponuka, pre účely zadávania tejto zákazky, je prejav slobodnej vôle zaradeného záujemcu, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
	8. Ponuku môžu predkladať zaradení záujemcovia (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). V prípade, že je zaradeným záujemcom skupina, takýto zaradený záujemca je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou, ak tento doklad nepredložil počas zaradenia do DNS. V prípade, ak bude ponuka skupiny zaradených záujemcov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.
	9. Zaradený záujemca môže predložiť iba jednu ponuku. Zaradený záujemca nemôže byť v tom istom postupe zadávania zákazky (v konkrétnej výzve) členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči zaradeného záujemcu, ktorý je súčasne členom skupiny dodávateľov.

## **Jazyk ponuky**

* 1. Zaradený záujemca predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

## **Predkladanie a obsah ponuky**

* 1. Ponuky sa budú predkladať elektronicky v zmysle § 49 ods. 1 písm. a) ZVO do systému JOSEPHINE, umiestnenom na webovej adrese <https://josephine.proebiz.com>.
	2. Predkladanie ponúk je umožnené iba autentifikovaným zaradeným záujemcom do daného zriadeného Dynamického nákupného systému. Zaradený záujemca sa prihlasuje do systému pomocou eID alebo svojich hesiel, ktoré nadobudol v rámci autentifikačného procesu.
	3. Autentifikovaný zaradený záujemca si po prihlásení do systému JOSPEHINE v záložke „Moje obstarávania“ vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke ponuky.
	4. Zaradeným záujemcom navrhovaná  celková cena verejného obstarávania musí byť uvedená na 2 desatinné miesta v EUR bez DPH a vložená do systému JOSEPHINE. V predloženej ponuke prostredníctvom systému JOSEPHINE musia byť pripojené požadované naskenované doklady a dokumenty tvoriace obsah ponuky, požadované v týchto súťažných podkladoch, ktoré musia byť k termínu predloženia ponuky platné a aktuálne.
	5. **Ponuka bude obsahovať:**
* **titulný list** (príloha č. 1 SP)**,** v ktorom musí byť uvedené meno a priezvisko kontaktnej osoby, telefónny kontakt a e-mailová adresa, prostredníctvom ktorej bude môcť verejný obstarávateľ so zaradeným záujemcom komunikovať, obchodné meno zaradeného záujemcu a označenie súťaže;
* **technickú špecifikáciu ponúkaného tovaru a cenovú kalkuláciu** - opis ponúkaného tovaru, preukazujúci splnenie požiadaviek verejného obstarávateľa na predmet zákazky (príloha č. 4 SP) doplnené o technickú špecifikáciu ponúkaného tovaru. Z predmetnej špecifikácie musí vyplývať splnenie minimálnych požadovaných parametrov na predmet zákazky. V dokumente musia byť uvedené jednotkové ceny ako aj celková cena, ktorá bude korešpondovať s návrhom na plnenie kritérií;
* **návrh** zaradeného záujemcu **na plnenie kritéria** predmetu zákazky vložený do systému JOSEPHINE (príloha č. 3 SP).

## **Lehota na predkladanie ponúk**

* 1. Ponuky musia byť **doručené do 15.12.2020 do 09:00 hod.**

**UPOZORNENIE**

**Ponuka zaradeného záujemcu predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu verejný obstarávateľ odporúča, aby zaradení záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.**

##  **Platnosť (viazanosť) ponuky**

* 1. Viazanosť ponúk sa nevyžaduje.

##  **Zábezpeka ponuky**

* 1. Zábezpeka ponuky sa nevyžaduje.

## **Doplnenie, zmena a odvolanie ponuky**

* 1. Zaradený záujemca môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Zaradený záujemca pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).

## **Náklady na ponuku**

* 1. Všetky výdavky spojené s prípravou a predložením ponuky znáša zaradený záujemca bez akéhokoľvek finančného alebo iného nároku voči verejnému obstarávateľovi, a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

##  **Variantné riešenie**

* 1. Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené budú iba požadované riešenia.

##  **Predkladanie žiadostí o súťažné podklady**

* 1. Zaradený záujemca nebude žiadať o súťažné podklady, nakoľko tieto mu budú sprístupnené cez webovú aplikáciu JOSEPHINE. V profile verejného obstarávateľa na stránke Úradu pre verejné obstarávanie sa nachádza link na tieto podklady. Všetky vysvetlenia a prípadné úpravy budú tiež zverejnené vo webovej aplikácií JOSEPHINE.

##  **Podmienky zrušenia použitého postupu zadávania zákazky**

* 1. Verejný obstarávateľ môže zrušiť použitý postup zadávania zákazky podľa ustanovení ZVO. Verejný obstarávateľ si vyhradzuje právo zrušiť postup zadávania zákazky, ak cena za celý predmet zákazky bude vyššia ako predpokladaná hodnota zákazky.

##  **Komunikácia a vysvetlenie**

* 1. Verejný obstarávateľ bude pri komunikácii so zaradenými záujemcami postupovať v zmysle § 20 ZVO prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a zaradenými záujemcami počas celého procesu verejného obstarávania.

* 1. **Pravidlá pre doručovanie** – zásielka sa považuje za doručenú zaradenému záujemcovi, ak jej adresát bude mať objektívnu možnosť oboznámiť sa s jej obsahom, t.j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
	2. Ak je odosielateľom zásielky verejný obstarávateľ, tak zaradenému záujemcovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Zaradený záujemca sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Zaradený záujemca si môže v komunikačnom rozhraní zobraziť celú históriu o svojej komunikácií s verejným obstarávateľom.
	3. Ak je odosielateľom informácie zaradený záujemca, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	4. Verejný obstarávateľ umožňuje zaradeným záujemcom neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených vo výzve na predkladanie ponúk, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa formou odkazu na systém JOSEPHINE.

##  **Vysvetlenie súťažných podkladov**

* 1. Adresa stránky, kde je možný prístup k dokumentácií verejného obstarávania je: <https://josephine.proebiz.com/>.
	2. V profile verejného obstarávateľa zriadenom v elektronickom úložisku na webovej stránke Úradu pre verejné obstarávanie je vo forme linku uvedená informácia o verejnom portáli systému JOSEPHINE – kde budú všetky informácie k dispozícii.
	3. V prípade nejasností alebo potreby objasnenia požiadaviek a podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na predkladanie ponúk, môže ktorýkoľvek zo záujemcov alebo zaradených záujemcov požiadať prostredníctvom komunikačného rozhrania systému JOSEPHINE.
	4. Verejný obstarávateľ poskytuje vysvetlenie informácií potrebných na vypracovanie ponuky alebo na preukázanie splnenia podmienok účasti všetkým zaradeným záujemcom, ktorí sú mu známi prostredníctvom komunikačného rozhrania systému JOSEPHINE. Na tomto mieste budú dostupné všetky informácie potrebné na vypracovanie ponuky.
	5. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/zaradenými záujemcami/uchádzačmi doručované prostredníctvom komunikačného rozhrania systému JOSEPHINE. To neplatí pre podania a dokumenty súvisiace s uplatnením námietok podľa § 170 ZVO.
	6. **Všeobecné informácie k webovej aplikácií JOSEPHINE**

JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE je nutné používať jeden z podporovaných internetových prehliadačov:

Microsoft Internet Explorer verzia 11.0 a vyššia,

Mozilla Firefox verzia 13.0 a vyššia alebo

Google Chrome.

* 1. Záujemca môže požiadať o vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však šesť dní pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.
	2. Odpoveď na žiadosť o vysvetlenie bude uverejnená vo webovej aplikácií JOSEPHINE pri dokumentoch k tejto zákazke. Odpoveď na žiadosť o vysvetlenie sa bude považovať za doručenú okamihom uverejnenia vo webovej aplikácií JOSEPHINE. Verejný obstarávateľ o jeho uverejnení odošle správu všetkým známym záujemcom v deň uverejnenia.
	3. Verejný obstarávateľ primerane predĺži lehotu na predkladanie ponúk, ak
* vysvetlenie informácií potrebných na vypracovanie ponuky nie je poskytnuté v lehote podľa tohto bodu aj napriek tomu, že bolo vyžiadané dostatočne vopred alebo
* v dokumentoch potrebných na vypracovanie ponuky vykoná podstatnú zmenu.
	1. Verejný obstarávateľ, ak je to nevyhnutné, môže doplniť informácie uvedené v súťažných podkladoch kedykoľvek počas lehoty na predkladanie ponúk v rámci zriadeného DNS.

## **Spôsob určenia ceny**

* 1. Do konečnej ceny, ktorá bude zmluvnou cenou, musia byť započítané všetky výdavky uchádzača súvisiace s realizáciou predmetu zákazky a podľa požiadaviek uvedených v kúpnej zmluve (príloha č. 2 týchto SP).
	2. Uchádzač stanoví svoju cenu na základe svojho slobodného rozhodnutia. V cene musia byť zahrnuté všetky náklady spojené s realizáciou predmetu zákazky, vrátane všetkých súvisiacich služieb a poplatkov. Záujemca je pred predložením svojej ponuky povinný vziať do úvahy všetko, čo je nevyhnuté na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.

## **Otváranie ponúk (ku konkrétnej výzve)**

* 1. Otváranie ponúk sa uskutoční elektronicky dňa **15.12.2020 o 10:00 hod.** v mieste sídla centrálnej obstarávacej organizácie – Banskobystrický samosprávny kraj, Námestie SNP 23, 974 01 Banská Bystrica. **Otváranie ponúk bude** v súlade s ust. § 54 ods. 3 ZVO **neverejné**.

##  **Vyhodnotenie ponúk**

* 1. Verejný obstarávateľ pristúpi najprv k vyhodnoteniu predložených ponúk z pohľadu splnenia požiadaviek na predmet zákazky podľa ust. § 53 ZVO. Verejný obstarávateľ bude postupovať v súlade so ZVO.
	2. Komunikácia medzi uchádzačom/uchádzačmi a verejným obstarávateľom/komisiou na vyhodnotenie ponúk počas vyhodnotenia ponúk bude prebiehať elektronicky, prostredníctvom komunikačného rozhrania systému JOSEPHINE. Uchádzač musí písomné vysvetlenie/ doplnenie ponuky na základe požiadavky doručiť verejnému obstarávateľovi prostredníctvom určenej komunikácie v systéme JOSEPHINE.
	3. Verejný obstarávateľ bezodkladne prostredníctvom komunikačného rozhrania systému JOSEPHINE upovedomí uchádzača, že bol vylúčený alebo, že jeho ponuka bola vylúčená s uvedením dôvodu a lehoty, v ktorej môže byť doručená námietka.
	4. Súčasťou procesu vyhodnocovania ponúk je aj elektronická aukcia podľa ust. § 54 ZVO. Podrobnosti o priebehu elektronickej aukcie budú uvedené vo výzve na účasť v elektronickej aukcii.
	5. Verejný obstarávateľ v súlade s ust. § 54 ods. 7 ZVO vyzve elektronickými prostriedkami súčasne všetkých uchádzačov, ktorí neboli vylúčení a ktorých ponuky spĺňajú určené požiadavky, na účasť v elektronickej aukcii. Východiskom elektronickej aukcie v rámci príslušnej časti predmetu zákazky sú ceny, ktoré sú uvedené v ponukách predložených v systéme JOSEPHINE.
	6. Nové ceny predložené v elektronickej aukcii po jej skončení budú považované za konečné, teda za ceny s DPH.
	7. Predložením nových cien v elektronickej aukcii systém pre elektronickú aukciu zostaví poradie ponúk za predmet zákazky automatizovaným vyhodnotením podľa stanoveného kritéria.
	8. Počas trvania elektronickej aukcie uchádzači predkladajú nové ceny za predmet zákazky až do ukončenia elektronickej aukcie.
	9. Poradie ponúk za predmet zákazky po elektronickej aukcii bude zostavené nasledovne:
* na prvom mieste sa umiestni uchádzač, ktorý v elektronickej aukcii ponúkol najnižšiu cenu, jeho ponuka bude úspešná,
* ponuka s druhou najnižšou cenou bude označená ako druhá, ponuka s treťou najnižšou cenou bude označená ako tretia atď., tieto ponuky budú identifikované ako neúspešné.

## **Pravidlá elektronickej aukcie**

22.1. Základné pojmy

- Elektronická aukcia (ďalej len „eAukcia“) je na účely tohto verejného obstarávania opakujúci sa proces, ktorý využíva systémy certifikované podľa ust. § 151 ZVO na predkladanie nových cien upravených smerom nadol. eAukcia sa bude vykonávať prostredníctvom certifikovaného systému PROebiz.

- Účelom eAukcie je zostaviť poradie ponúk automatizovaným vyhodnotením, ktoré sa uskutoční po úvodnom úplnom vyhodnotení ponúk.

- Vyhlasovateľom eAukcie je verejný obstarávateľ podľa bodu 1. týchto Súťažných podkladov.

- Predmet eAukcie je rovnaký ako predmet zákazky, uvedený v príslušných dokumentoch potrebných na vypracovanie ponuky, návrhu na plnenie kritérií alebo na preukázanie splnenia podmienok účasti.

- Administrátor vyhlasovateľa je osoba, ktorá v rámci eAukcie vyzýva uchádzačov na predkladanie nových cien upravených smerom nadol.

- Elektronická aukčná sieň (ďalej len „eAukčná sieň“) je prostredie umiestnené na určenej adrese vo verejnej dátovej sieti Internet, v ktorom uchádzači predkladajú nové ceny upravené smerom nadol.

- Prípravné kolo je časť postupu, v ktorom sa po sprístupnení eAukčnej siene uchádzači oboznámia s Aukčným prostredím pred zahájením Aukčného kola (elektronickej aukcie).

- Aukčné kolo je časť postupu, v ktorom prebieha on-line vzájomné porovnávanie cien ponúkaných uchádzačmi prihlásených do eAukcie a ich vyhodnocovanie v určených časoch.

22.2. Názov eAukcie

„IKT, digitálna technika a ZERO klient technológia pre projekt Keď učenie má zmysel“ Výzva č. 16

* Časť predmetu zákazky č. 1 – ZERO klient technológia
* Časť predmetu zákazky č. 2 – IKT a digitálna technika

22.3. Ponuky uchádzačov budú posudzované na základe hodnotenia podľa najnižšej celkovej ceny za predmet zákazky v EUR s DPH (kritérium na vyhodnotenie ponúk).

**22.4. Verejný obstarávateľ vyzve elektronickými prostriedkami súčasne všetkých uchádzačov, ktorí splnili podmienky účasti a ktorých ponuky spĺňajú určené požiadavky na účasť v elektronickej aukcii. Vo výzve na účasť v elektronickej aukcii (ďalej len „výzva“) vyhlasovateľ uvedie podrobné informácie týkajúce sa eAukcie v zmysle ust. § 54 ods. 7 ZVO. Výzva bude zaslaná elektronicky zodpovednej osobe určenej uchádzačom v ponuke ako kontaktná osoba pre eAukciu (z uvedeného dôvodu je potrebné uviesť správne kontaktné údaje zodpovednej osoby) a bude uchádzačom odoslaná e-mailom najneskôr dva pracovné dni pred konaním eAukcie.**

22.5.   Výzva obsahuje aj údaje týkajúce sa minimálneho kroku zníženia ceny predmetu zákazky, pravidlá predlžovania aukčného kola, lehotu platnosti prístupových kľúčov a pod.

22.6.  V prípravnom kole sa vyzvaní uchádzači oboznámia s priebehom aukčného kola a popisom aukčného prostredia. Uchádzačom bude v prípravnom kole a v čase uvedenom vo výzve zároveň sprístupnená eAukčná sieň, kde si môžu skontrolovať správnosť zadaných vstupných cien, ktoré do eAukčnej siene zadá administrátor eAukcie, a to v súlade s pôvodne predloženými ponukami. Každý uchádzač bude vidieť iba svoju ponuku a až do začiatku aukčného kola ju nemôže meniť. Všetky informácie o prihlásení sa a priebehu budú uvedené vo Výzve.

22.7.  Aukčné kolo sa začne a skončí v termínoch a za podmienok uvedených vo výzve. Na začiatku aukčného kola sa všetkým uchádzačom zobrazia:

* ich cena za predmet zákazky;
* najnižšia cena za predmet zákazky;
* ich priebežné umiestnenie (poradie).

22.8. Predmetom úpravy v aukčnom kole bude celková cena za danú časť predmetu zákazky v EUR s DPH. Uchádzači budú upravovať ceny smerom nadol.

22.9. Verejný obstarávateľ upozorňuje, že systém neumožňuje dorovnať najnižšiu celkovú cenu (t.j. nie je možné dorovnať ponuku uchádzača na priebežnom 1. mieste).

22.10. V priebehu Aukčného kola budú zverejňované všetkým uchádzačom zaradeným do eAukcie v eAukčnej sieni informácie, ktoré umožnia uchádzačom zistiť v každom okamihu ich relatívne umiestnenie. V prípade rovnosti kritéria na vyhodnotenie ponúk systém priradí týmto ponukám zhodné poradie.

22.11. Minimálny krok zníženia ceny uchádzača je **0,10 %** z aktuálnej ceny položky daného uchádzača.

22.12. Maximálny krok zníženia ceny nie je určený. Uchádzač však bude upozornený pri zmene ceny položky o viac ako **50 %**. Upozornenie pri maximálnom znížení ceny sa viaže k aktuálnej cene položky daného uchádzača.

22.13. Aukčné kolo bude ukončené uplynutím časového limitu **10 min.** za predpokladu, ak nedôjde k jeho predĺženiu. K predĺženiu dôjde vždy v prípade predloženia nových cien (t. j. pri akomkoľvek regulárnom znížení ceny) v poslednej **minúte** trvania aukčného kola (aj už predĺženého aukčného kola), a to vždy o ďalšiu **minútu** (t. j. v čase, kedy došlo k predĺženiu, sa k času zostávajúcemu do konca kola pridá celá **1 min.**). Počet predĺžení nie je limitovaný.

22.14. Výsledkom eAukcie bude zostavenie objektívneho poradia ponúk podľa najnižšej ceny za predmet zákazky v EUR s DPH automatizovaným vyhodnotením.

22.15. Technické požiadavky na prístup do eAukcie.

Počítač uchádzača musí byť pripojený na Internet. Na bezproblémovú účasť v eAukcii je nutné používať jeden z podporovaných internetových prehliadačov:

- Microsoft Internet Explorer verzia 9.0 a vyššia,

- Mozilla Firefox verzia 13.0 a vyššia alebo

- Google Chrome.

Správna funkčnosť iných internetových prehliadačov je možná, avšak nie je garantovaná. Ďalej je nutné mať v použitom internetovom prehliadači povolené cookies a javaskripty.

22.16. Podrobnejšie informácie o procese eAukcie budú uvedené vo výzve na účasť v elektronickej aukcii.

22.17. Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity na Internet alebo inej objektívnej príčiny zabraňujúcej v ďalšom pokračovaní uchádzača v eAukcii) vyhlasovateľ uchádzačom odporúča mať pripravený náhradný zdroj elektrickej energie, prípadne mobilný internet (napr. notebook s mobilným internetom). Vyhlasovateľ nenesie zodpovednosť za uchádzačmi použité technické prostriedky. Vyhlasovateľ si vyhradzuje právo opakovania eAukcie v prípade nepredvídateľných technických problémov na strane vyhlasovateľa.

22.18. Pravidlá elektronickej aukcie platia pre obe časti predmetu zákazky.

## **Kritériá na vyhodnotenie ponúk a pravidlá ich uplatnenia**

* 1. Ponuky budú vyhodnocované na základe stanovených kritérií v týchto súťažných podkladoch a v súlade so ZVO. Kritérium na vyhodnotenie ponúk je **najnižšia cena**. Cena musí byť uvedená v eurách bez DPH a zaokrúhlená **najviac na 2 desatinné miesta.** Pod cenou sa rozumie cena za celý predmet zákazky v EUR s DPH.

## **Informácia o výsledku vyhodnotenia ponúk a uzavretie zmluvy**

* 1. Verejný obstarávateľ zašle v súlade s § 55 ZVO informáciu o výsledku vyhodnotenia ponúk.

## **Súčinnosť a uzavretie zmluvy**

* 1. Verejný obstarávateľ uzatvorí zmluvu s úspešným uchádzačom postupom podľa § 56 ZVO, pričom lehota podľa § 56 ods. 2 ZVO sa v zmysle § 56 ods. 2 písm. d) ZVO neaplikuje. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. Úspešný uchádzač, jeho subdodávatelia podľa § 11 ods. 1 ZVO a jeho osoby podľa § 33 ods. 2 a § 34 ods. 3  ZVO sú povinní na účely poskytnutia riadnej súčinnosti potrebnej na uzavretie zmluvy mať v registri partnerov verejného sektora zapísaných konečných užívateľov výhod.
	2. **Osobitné podmienky súvisiace s plnením zmluvy.**

Verejný obstarávateľ v zmysle § 42 ods. 12 ZVO určuje nasledovné osobitné podmienky súvisiace s plnením zmluvy. Verejný obstarávateľ na preukázanie ich splnenia požaduje od úspešného uchádzača (predávajúceho), aby predložil verejnému obstarávateľovi v lehote **do 10 pracovných dní** odo dňa doručenia písomnej výzvy na poskytnutie súčinnosti potrebnej na uzavretie zmluvy nasledovné doklady a dokumenty nasledovným spôsobom:

1. **Elektronicky** prostredníctvom komunikačného rozhrania systému JOSEPHINE vo forme scanov originálov alebo úradne overených fotokópií (formát .pdf):
2. **Zoznam všetkých subdodávateľov** s uvedením identifikačných údajov subdodávateľa, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Úspešný uchádzač ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje; V prípade nevyužitia subdodávateľov, úspešný uchádzač predloží čestné vyhlásenie o nevyužití subdodávateľov.
3. **Aktualizovanú (po elektronickej aukcii) cenovú kalkuláciu.** Ceny jednotlivých položiek cenovej kalkulácie budú znížené rovnakým percentom, ktorým bola znížená celková cena za predmet zákazky v elektronickej aukcii. Súčet položiek prepočítanej cenovej kalkulácie musí byť totožný ako nová hodnota návrhu na plnenie kritéria uchádzača, ktorá bola predložená uchádzačom v elektronickej aukcii.
4. Scan **vyplnenej a podpísanej zmluvy** vrátane všetkých relevantných príloh.
5. **Listinne** prostredníctvom pošty alebo inej doručovacej služby na adresu verejného obstarávateľa Gymnázium Milana Rúfusa, Ul. J. Kollára 2, 965 01 Žiar nad Hronom:
6. vyplnenú a podpísanú kúpnu zmluvu v 4 vyhotoveniach s platnosťou originálu vrátane všetkých relevantných príloh (rovnopisoch);
	1. Verejný obstarávateľ vyhodnotí pred podpisom zmluvy doklady a dokumenty podľa tohto bodu z pohľadu obsahovej a vecnej správnosti.
	2. Nepredloženie dokladov a dokumentov podľa tohto bude verejný obstarávateľ považovať za porušenie povinnosti úspešného uchádzača poskytnúť verejnému obstarávateľovi riadnu súčinnosť potrebnú na uzavretie zmluvy v zmysle § 56 ods. 8 ZVO.
	3. Verejný obstarávateľ apeluje na uchádzačov, aby pristúpili zodpovedne k poskytnutiu súčinnosti k podpisu zmluvy najmä, aby včas zabezpečili registráciu do Registra partnerov verejného sektora (podľa zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov“)), resp. overili registráciu v Registri partnerov verejného sektora podľa ust. § 22 zákona o registri partnerov, a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona o registri partnerov.
	4. Zmluva nadobúda účinnosť deň nasledujúci po kumulatívnom splnení nasledovných podmienok:
* zverejnení zmluvy na webovom sídle zriaďovateľa kupujúceho (Banskobystrický samosprávny kraj).
* doručení Správy zo štandardnej ex-post kontroly po kompletnom administratívnom schválení procesu verejného obstarávania a pripustení výdavkov vyplývajúcich z budúceho plnenia tejto zmluvy.
	1. Skutočnosti uvedené v tomto bode súťažných podkladov platia pre obe časti predmetu zákazky.

## **Záverečné ustanovenia**

* 1. Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Všetky ostatné informácie, úkony a lehoty sa nachádzajú v ZVO.

## **Prílohy**

* 1. Prílohami k týmto súťažným podkladom sú:
* Príloha č. 1: Titulný list ponuky
* Príloha č. 2: Kúpna zmluva
* Príloha č. 3: Návrh na plnenie kritéria
* Príloha č. 4a/4b: Technická špecifikácia ponúkaného tovaru a cenová kalkulácia